[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 29.5.2008

COM(2008) 327 τελικό

ΕΚΘΕΣΗ ΤΗΣ ΕΠΙΤΡΟΠΗΣ

Ετήσια έκθεση της Επιτροπής σχετικά με την κατάσταση του Ταμείου Εγγυήσεων και τη διαχείρισή του κατά το οικονομικό έτος 2007 {SEC(2008)1938}

ΕΚΘΕΣΗ ΤΗΣ ΕΠΙΤΡΟΠΗΣ

Ετήσια έκθεση της Επιτροπής σχετικά με την κατάσταση του Ταμείου Εγγυήσεων και τη διαχείρισή του κατά το οικονομικό έτος 2007{SEC(2008) 1938}

ΠΙΝΑΚΑΣ ΠΕΡΙΕΧΟΜΕΝΩΝ

1. Νομική βάση 3

2. Κατάσταση του Ταμείου στις 31 Δεκεμβρίου 2007 4

2.1 Οικονομική ανάλυση 4

2.2 Παρουσίαση των λογαριασμών 6

2.3 Οικονομική κατάσταση του Ταμείου Εγγύησης προ της ενοποίησης στις 31 Δεκεμβρίου 2007 6

2.3.1 Ισολογισμός του Ταμείου Εγγύησης προ της ενοποίησης 7

2.3.2 Λογαριασμός οικονομικού αποτελέσματος του Ταμείου Εγγύησης προ της ενοποίησης 10

3. Πληρωμές από ή προς το Ταμείο Εγγύησης 12

3.1. Νομική βάση των πληρωμών από τον γενικό προϋπολογισμό προς το Ταμείο Εγγύησης 12

3.2. Πληρωμές από ή προς τον γενικό προϋπολογισμό κατά τη διάρκεια του οικονομικού έτους 12

3.3. Τόκοι από τις τοποθετήσεις των ρευστών διαθεσίμων του Ταμείου 12

3.4. Ποσά που ανακτήθηκαν από υπερήμερους οφειλέτες 14

4. Υποχρεώσεις του Ταμείου 14

4.1. Πληρωμές για αθέτηση υποχρεώσεων 14

4.2. Αμοιβή της ΕΤΕπ 14

1. Νομική βάση

Με τον κανονισμό (EΚ, Ευρατόμ) αριθ. 2728/94 του Συμβουλίου, της 31ης Οκτωβρίου 1994 (εφεξής “ο κανονισμός”) συστάθηκε Ταμείο Εγγύησης για τις εξωτερικές δράσεις (εφεξής "το Ταμείο") που έχει ως σκοπό την εξόφληση των πιστωτών της Κοινότητας σε περίπτωση αθέτησης των υποχρεώσεων των δικαιούχων δανείων που έχει χορηγήσει ή έχει εγγυηθεί η Κοινότητα (ΕΕ L 293 της 12.11.1994, σ. 1). Ο κανονισμός τροποποιήθηκε με τον κανονισμό (EΚ, Ευρατόμ) αριθ. 1149/99, της 25ης Μαΐου 1999 (ΕΕ L 139 της 2.6.1999, σ. 1), τον κανονισμό (EΚ, Ευρατόμ) αριθ. 2273/2004 του Συμβουλίου, της 22ας Δεκεμβρίου 2004 (ΕΕ L 396 της 31.12.2004, σ. 28) και τροποποιήθηκε τελευταία με τον κανονισμό (ΕΚ, Ευρατόμ) αριθ. 89/2007 του Συμβουλίου, της 30ής Ιανουαρίου 2007 (ΕΕ L 22 της 31.1.2007, σ. 1) (εφεξής «ο τροποποιημένος κανονισμός»). Σύμφωνα με το άρθρο 6 του κανονισμού, η Επιτροπή ανέθεσε τη χρηματοοικονομική διαχείριση του Ταμείου στην Ευρωπαϊκή Τράπεζα Επενδύσεων (EΤΕπ) βάσει συμφωνίας που υπογράφηκε μεταξύ της Κοινότητας και της ΕΤΕπ στις 23 Νοεμβρίου 1994 στις Βρυξέλλες και στις 25 Νοεμβρίου 1994 στο Λουξεμβούργο (εφεξής «η συμφωνία»).

Βάσει του άρθρου 8 παράγραφος 2 της συμφωνίας, η Τράπεζα υποβάλλει στην Επιτροπή, πριν από την 1η Μαρτίου κάθε έτους, έκθεση σχετικά με την κατάσταση και τη διαχείριση του Ταμείου, η οποία περιλαμβάνει τον λογαριασμό εσόδων και δαπανών («κατάσταση οικονομικών αποτελεσμάτων»), και την οικονομική κατάσταση του Ταμείου για το προηγούμενο έτος («δήλωση χρηματοοικονομικής κατάστασης του Ταμείου»). Περισσότερες λεπτομέρειες της έκθεσης που καλύπτουν το έτος 2007 παρατίθενται στο τμήμα 2 του εγγράφου εργασίας των υπηρεσιών της Επιτροπής (εφεξής «το παράρτημα»)[1].

Επιπλέον, το άρθρο 7 του τροποποιημένου κανονισμού προβλέπει ότι η Επιτροπή υποβάλλει στο Ευρωπαϊκό Κοινοβούλιο, στο Συμβούλιο και στο Ελεγκτικό Συνέδριο, μέχρι την 31η Μαΐου του επόμενου έτους, έκθεση σχετικά με την κατάσταση του Ταμείου και τη διαχείρισή του για κάθε οικονομικό έτος.

2. Κατάσταση του Ταμείου στις 31 Δεκεμβρίου 2007

2.1 Οικονομική ανάλυση

Η κατάσταση του Ταμείου παρουσιάζεται σύμφωνα με τα διεθνή πρότυπα χρηματοοικονομικής πληροφόρησης (ΔΠΧΠ) κατά το κλείσιμο του οικονομικού έτους 2007. Το συνολικό ποσό των διαθεσίμων του Ταμείου ανερχόταν σε 1.152.973.945,02 (βλ. τμήμα 3 του παραρτήματος: Δήλωση της χρηματοοικονομικής κατάστασης του Ταμείου στις 31 Δεκεμβρίου 2007, που υποβλήθηκε από την ΕΤΕπ). Το ποσό αυτό αντιστοιχεί στο άθροισμα, από την ίδρυση του Ταμείου, του συνόλου:

των ποσών που καταβλήθηκαν στο Ταμείο από τον προϋπολογισμό· | + 2.799.914.500,00 EUR |

των διαδοχικών ετήσιων καθαρών αποτελεσμάτων· | + 628.715.763,42 EUR |

των ανακτηθέντων ποσών από πληρωμές του Ταμείου για αθετήσεις υποχρεώσεων· | + 575.673.913,77 EUR |

μείον τα διαχειριστικά τέλη της ΕΤΕπ που αντιστοιχούν στην πληρωμή που θα πραγματοποιηθεί το 2008· | - 678.951,39 EUR |

των εισπραχθεισών προμηθειών για καθυστερημένες ανακτήσεις ποσών το 2002· | + 5.090.662,91 EUR |

της προσαρμογής λόγω της εφαρμογής ΔΠΧΠ για την αποτίμηση του χαρτοφυλακίου του Ταμείου (βλ. σημείο «Αποθεματικά» στο Παθητικό του Ισολογισμού του Ταμείου Εγγύησης στο Τμήμα 3 του παραρτήματος)· | - 3.627.413,49 EUR |

μείον τις καταπτώσεις εγγυήσεων από τους πόρους του Ταμείου· | - 477.860.856,19 EUR |

των διαδοχικών επανακαταβολών των πλεονασμάτων του Ταμείου στον προϋπολογισμό· | - 1.775.870.000,00 EUR |

μείον την επανακαταβολή στον προϋπολογισμό το 2005, η οποία αντιπροσωπεύει το 9% των τρεχουσών πράξεων από 1ης Μαΐου 2004 υπέρ των δέκα νέων κρατών μελών (βλ. τμήμα 1 της τροποποίησης του κανονισμού του Ταμείου του 2004)· | - 338.831.402,07 EUR |

μείον την επανακαταβολή στον προϋπολογισμό το 2007, η οποία αντιπροσωπεύει το 9% των τρεχουσών πράξεων από 1ης Ιανουαρίου 2007 υπέρ της Βουλγαρίας και της Ρουμανίας μετά την ένταξή τους στην ΕΕ την εν λόγω ημερομηνία (βλ. τμήμα 1 της τροποποίησης του κανονισμού του Ταμείου του 2004)· | - 260.940.124,72 EUR |

Χρηματοοικονομική κατάσταση του Ταμείου στις 31 Δεκεμβρίου 2007 | 1.152.973.945,02 EUR |

Μετά την αφαίρεση δεδουλευμένων σε πληρωτέους λογαριασμούς ύψους 708.901,39 EUR, εκ των οποίων 678.951,39 EUR αποτελούν διαχειριστικά τέλη (αμοιβή της ΕΤΕπ) και την αφαίρεση 125.750.000,00 EUR που αντιστοιχούν στο πλεόνασμα που διαπιστώθηκε το 2007 για τον προϋπολογισμό του 2008[2], το σύνολο του καθαρού ισολογισμού του Ταμείου (πόροι του Ταμείου) στις 31 Δεκεμβρίου 2007 ανέρχεται σε 1.026.515.043,63 EUR.

Το άρθρο 3 του τροποποιημένου κανονισμού[3] προβλέπει ότι το ποσό του Ταμείου πρέπει να ανέρχεται σε κατάλληλο επίπεδο (ποσό-στόχος) ίσο με το 9% του συνόλου των τρεχουσών υποχρεώσεων σε κεφάλαιο που απορρέουν από κάθε πράξη, συν τους δεδουλευμένους και μη καταβληθέντες τόκους.

Ως εκ τούτου, οι τρέχουσες πράξεις δανειοδοσίας και παροχής δανειακών εγγυήσεων υπέρ τρίτων χωρών συν τους δεδουλευμένους τόκους ανήλθαν σε 12.427.584.330,13 EUR στις 31 Δεκεμβρίου 2007, εκ των οποίων 125.845.866,67 EUR αντιστοιχούσαν σε δεδουλευμένους τόκους. Ο λόγος των πόρων του Ταμείου (1.026.515.043,63 EUR) προς τις τρέχουσες υποχρεώσεις σε κεφάλαιο, κατά την έννοια του τροποποιημένου κανονισμού, ανερχόταν σε 8,26%. Εφόσον ο λόγος αυτός είναι κατώτερος από το ποσό-στόχο του 9% επί του συνόλου των τρεχουσών εγγυήσεων (στρογγυλοποιημένο σε 1.118,48 εκατ. EUR), πρέπει να πραγματοποιηθεί πληρωμή από τον γενικό προϋπολογισμό της Ευρωπαϊκής Ένωσης προς το Ταμείο, όπως προβλέπεται στο άρθρο 2 του τροποποιημένου κανονισμού το 2007. Το ποσό που πρέπει να καταχωρηθεί το 2008 ως πρόβλεψη στο προσχέδιο προϋπολογισμού του 2009 είναι 91.960.000,00 EUR.

Στις 31 Δεκεμβρίου 2006, οι τρέχουσες πράξεις δανειοδοσίας και παροχής δανειακών εγγυήσεων συν τους δεδουλευμένους τόκους επί δανείων χορηγηθέντων στη Βουλγαρία και τη Ρουμανία ανέρχονταν σε 2.899.334.719,06 EUR. Με την ένταξη των χωρών αυτών στην Ευρωπαϊκή Ένωση την 1η Ιανουαρίου 2007, ποσό ύψους 260.940.124,72 EUR επανακαταβλήθηκε στις 14 Φεβρουαρίου 2007 στον προϋπολογισμό με βάση τον τροποποιημένο κανονισμό.

2.2 Παρουσίαση των λογαριασμών

Δεδομένου ότι η Επιτροπή έχει αποφασίσει να καταρτίζει τους λογαριασμούς της βάσει νέων λογιστικών κανόνων εμπνευσμένων από τις αρχές των ΔΛΠΔΤ/ΔΠΧΠ, οι προ της ενοποίησης οικονομικές καταστάσεις του Ταμείου καταρτίσθηκαν σύμφωνα με τις ίδιες αρχές όπως περιγράφεται στο παράρτημα.

2.3 Οικονομική κατάσταση του Ταμείου Εγγύησης προ της ενοποίησης στις 31 Δεκεμβρίου 2007

Το συνολικό ύψος του ισολογισμού προ της ενοποίησης ανέρχεται σε 1.153.957.868,29 EUR. Το ποσό αυτό περιλαμβάνει το συνολικό ποσό του Ταμείου συν τις καθυστερημένες οφειλές που καλύπτονται από το Ταμείο, τους οφειλόμενους τόκους υπερημερίας και άλλες λογιστικές οφειλές προκειμένου να παρουσιαστεί μία πλήρης σειρά οικονομικών καταστάσεων για το Ταμείο στο τέλος του έτους οι οποίες ενσωματώνονται στον ενοποιημένο ισολογισμό της ΕΕ.

Οι μεγάλες αλλαγές στην παρουσίαση των λογαριασμών εξηγούνται στις σημειώσεις με σκοπό τη συμφωνία των αριθμητικών στοιχείων με την οικονομική κατάσταση της ΕΤΕπ που παρατίθεται στο παράρτημα (παράγραφος 3.2)

2.3.1 Ισολογισμός του Ταμείου Εγγύησης προ της ενοποίησης

Ισολογισμός : Ενεργητικό (EUR) | 2007 | 2006 |

Κυκλοφορούν ενεργητικό |

Βραχυπρόθεσμες απαιτήσεις | 983.923,27 | 1.099.797,60 |

Άλλα | 983.923,27 | 1.099.797,60 |

Βραχυπρόθεσμες επενδύσεις | 903.713.224,50 | 939.964.332,03 |

Χαρτοφυλάκιο ΔΠΠ (Διαθέσιμα προς πώληση στοιχεία) - κόστος | 893.521.021,50 | 909.631.292,30 |

Χαρτοφυλάκιο ΔΠΠ – αναλογιστική διαφορά | -5.928.251,48 | -7.298.412,75 |

Χαρτοφυλάκιο ΔΠΠ –προσαρμογή στην εύλογη αξία | -3.895.732,16 | 14.654.734,60 |

Χαρτοφυλάκιο ΔΠΠ - δεδουλευμένα | 20.016.186,64 | 22.976.717,60 |

Χαρτοφυλάκιο ΔΠΠ – απομείωση αξίας |

Ταμειακά διαθέσιμα και ισοδύναμά τους | 249.260.720,52 | 439.733.359,86 |

Λογαριασμοί όψεως | 1.232.834,25 | 1.158.007,44 |

Βραχυπρόθεσμες καταθέσεις — ονομαστικές τιμές | 246.600.000,00 | 436.500.000,00 |

Δεδουλευμένοι τόκοι επί βραχυπρόθεσμων καταθέσεων | 1.427.886,27 | 2.075.352,42 |

Λοιπά ισοδύναμα μετρητών - κόστος |

Δεδουλευμένοι τόκοι επί λοιπών ισοδυνάμων μετρητών |

Σύνολο κυκλοφορούντος ενεργητικού | 1.153.957.868,29 | 1.380.797.489,49 |

ΣΥΝΟΛΟ | 1.153.957.868,29 | 1.380.797.489,49 |

Ισολογισμός : Παθητικό (EUR): | 2007 | 2006 |

A. ΙΔΙΑ ΚΕΦΑΛΑΙΑ |

Κεφάλαια (Ταμείο Εγγύησης) | 424.272.973,21 | 685.213.097,93 |

Πληρωμές από τον προϋπολογισμό | 390.982.973,21 | 559.463.097,93 |

(πλεόνασμα καταβλητέο στον προϋπολογισμό) | 33.290.000,00 | 125.750.000,00 |

Αποθεματικά | -3.627.413,49 | 14.996.561,86 |

Πρώτη εφαρμογή – αποθεματικό εύλογης αξίας | 268.318,67 | 341.827,26 |

Μεταβολή επί της εύλογης αξίας των στοιχείων ΔΠΠ | -3.895.732,16 | 14.654.734,60 |

Σωρευτικό πλεόνασμα / έλλειμμα | 679.821.791,09 | 627.856.153,68 |

Αποτελέσματα εις νέον | 679.821.791,09 | 627.856.153,68 |

Οικονομικό αποτέλεσμα χρήσης | 52.761.227,92 | 51.965.637,41 |

Σύνολο ιδίων κεφαλαίων | 1.153.228.578,73 | 1.380.031.450,88 |

B. ΤΡΕΧΟΥΣΕΣ ΥΠΟΧΡΕΩΣΕΙΣ |

Πληρωτέοι λογαριασμοί | 729.289,56 | 766.038,61 |

Άλλα | 729.289,56 | 766.038,61 |

Σύνολο τρεχουσών υποχρεώσεων | 766.038,61 |

ΣΥΝΟΛΟ | 1.153.957.868,29 | 1.380.797.489,49 |

Σημειώσεις του ισολογισμού

- Οι «Βραχυπρόθεσμες απαιτήσεις - άλλα» αφορούν ποσά εγγυήσεων του Ταμείου που έχουν καταπέσει. Το ποσό αυτό περιλαμβάνει το κεφάλαιο, τους τόκους και τις κυρώσεις που οφείλονται στον κοινοτικό προϋπολογισμό από παρέμβαση του Ταμείου μετά την κατάπτωση εγγύησης.

- Η διαφορά στο «σωρευτικό πλεόνασμα» στα ίδια κεφάλαια σε σχέση με την οικονομική κατάσταση του Ταμείου που παρουσιάζεται στην παράγραφο 3.3 του παραρτήματος οφείλεται στις αλλεπάλληλες επαναπληρωμές εγγυήσεων που έχουν καταπέσει και προστίμων οφειλόμενων στο Ταμείο.

- Στους «πληρωτέους λογαριασμούς - άλλα» του 2007 περιλαμβάνεται η διαχειριστική αμοιβή της ΕΤΕπ, τα έξοδα ελέγχου, τα δεδουλευμένα τέλη ελέγχου κλεισίματος λογαριασμών και τα δεδουλευμένα τέλη είσπραξης που οφείλονται στην ΕΤΕπ μετά την καταβολή των οφειλόμενων στο Ταμείο προστίμων.

2.3.2 Λογαριασμός οικονομικού αποτελέσματος του Ταμείου Εγγύησης προ της ενοποίησης

ΤΕ – Ενοποιημένος λογαριασμός οικονομικού αποτελέσματος (EUR) | 2007 | 2006 |

Έσοδα από χρηματοοικονομικές πράξεις | 53.711.135,24 | 52.981.320,04 |

Έσοδα από τόκους |

Έσοδα από τόκους επί μετρητών και ισοδυνάμων τους | 10.018.308,25 | 11.443.127,48 |

Έσοδα από τόκους επί στοιχείων ΔΠΠ | 40.792.525,60 | 41.538.192,56 |

Άλλα έσοδα από τόκους |

Συναλλαγματικά κέρδη |

Κέρδη από την πώληση στοιχείων ΔΠΠ | 2.900.301,39 |

Αντιλογισμός ζημιών απομείωσης επί χρηματοοικονομικών στοιχείων ΔΠΠ |

Άλλα χρηματοοικονομικά έσοδα |

Δαπάνες χρηματοοικονομικών πράξεων | -949.907,32 | -1.015.682,63 |

Καταβληθέντες τόκοι |

Καταβληθέντες τόκοι επί μετρητών και ισοδυνάμων τους |

Συναλλαγματικές ζημίες | -115.874,33 | -128.000,52 |

Ζημίες από την πώληση στοιχείων ΔΠΠ |

Ζημίες απομείωσης στοιχείων ΔΠΠ |

Άλλα χρηματοοικονομικά έξοδα | -834.032,99 | -887.682,11 |

Εκ των οποίων: Διαχειριστική αμοιβή | -835.014,05 | -714.719,38 |

ΠΛΕΟΝΑΣΜΑ ΜΗ ΛΕΙΤΟΥΡΓΙΚΩΝ ΔΡΑΣΤΗΡΙΟΤΗΤΩΝ | 52.761.227,92 | 51.965.637,41 |

ΠΛΕΟΝΑΣΜΑ ΑΠΟ ΣΥΝΗΘΕΙΣ ΔΡΑΣΤΗΡΙΟΤΗΤΕΣ |

Έκτακτα κέρδη |

Έκτακτες Ζημίες |

ΠΛΕΟΝΑΣΜΑ ΑΠΟ ΕΚΤΑΚΤΑ ΣΤΟΙΧΕΙΑ |

ΟΙΚΟΝΟΜΙΚΟ ΑΠΟΤΕΛΕΣΜΑ ΧΡΗΣΗΣ | 52.761.227,92 | 51.965.637,41 |

Σημείωση στον Λογαριασμό οικονομικού αποτελέσματος προ της ενοποίησης:

Στα «Άλλα χρηματοοικονομικά έξοδα» περιλαμβάνεται η διαχειριστική αμοιβή της ΕΤΕπ, τα έξοδα ελέγχου, τα δεδουλευμένα τέλη ελέγχου κλεισίματος λογαριασμών και τα δεδουλευμένα τέλη είσπραξης που οφείλονται στην ΕΤΕπ μετά την καταβολή των οφειλόμενων στο Ταμείο προστίμων.

3. Πληρωμές από ή προς το Ταμείο Εγγύησης

3.1. Νομική βάση των πληρωμών από τον γενικό προϋπολογισμό προς το Ταμείο Εγγύησης

Σύμφωνα με τον τροποποιημένο κανονισμό αριθ. 2728/94, η χορήγηση κεφαλαίων στο Ταμείο Εγγύησης (εφεξής «το Ταμείο») πραγματοποιείται βάσει ενός νέου κανόνα. Στο πλαίσιο αυτό, ένα από τα κυριότερα πλεονεκτήματα του συστήματος αυτού είναι η απλότητά του και η βεβαιότητα όσον αφορά τις δημοσιονομικές απαιτήσεις δεδομένου ότι όλα τα είδη πράξεων που καλύπτει (ΕΤΕπ, ΜΧΣ, δάνεια Ευρατόμ) είναι γνωστά και υπάγονται στον ίδιο κανόνα του 9% του ύψους των τρεχόντων δανείων και εγγυημένων δανείων για τον υπολογισμό του ποσού-στόχου.

Σύμφωνα με τη Διοργανική Συμφωνία μεταξύ του Ευρωπαϊκού Κοινοβουλίου, του Συμβουλίου και της Επιτροπής για δημοσιονομική πειθαρχία και χρηστή δημοσιονομική διαχείριση[4], το διαθέσιμο ποσό για τη χρηματοδότηση του Ταμείου παρέχεται μέσω κονδυλίου του τομέα 4 (εξωτερικές σχέσεις).

3.2. Πληρωμές από ή προς τον γενικό προϋπολογισμό κατά τη διάρκεια του οικονομικού έτους

Στις 30 Ιανουαρίου 2007, το Συμβούλιο εξέδωσε τροποποίηση του κανονισμού αριθ. 2728/94. Κύριος στόχος της τροποποίησης είναι η βελτίωση της αποδοτικότητας της χρήσης δημοσιονομικών μέσων τροφοδοτώντας το Ταμείο βάσει του παρατηρούμενου ύψους των τρεχόντων εγγυημένων δανείων.

Λαμβάνοντας ως βάση τις τρέχουσες εγγυημένες πράξεις στις 31.12.2006 (11.025,07 εκατ. EUR), ποσό ύψους 125,75 εκατ. EUR που αντιστοιχεί στο πλεόνασμα του 2006 ενεγράφη το 2007 σε ειδικό τομέα της κατάστασης εσόδων του γενικού προϋπολογισμού της Ευρωπαϊκής Ένωσης για το έτος 2008. Το ποσό αυτό καταβλήθηκε εφάπαξ από το Ταμείο στον προϋπολογισμό στις 31.01.2008. Το εν λόγω πλεόνασμα έχει έκτακτο χαρακτήρα και οφείλεται κατά κύριο λόγο στην εφαρμογή για πρώτη φορά του νέου μηχανισμού παροχής κεφαλαίων ο οποίος λαμβάνει υπόψη τα πραγματικά ποσά δανείων που εκταμιεύθηκαν το προηγούμενο έτος.

3.3. Τόκοι από τις τοποθετήσεις των ρευστών διαθεσίμων του Ταμείου

Οι τοποθετήσεις των ρευστών διαθεσίμων του Ταμείου πραγματοποιούνται σύμφωνα με τις αρχές διαχείρισης που προβλέπονται στο παράρτημα της συμφωνίας της 23/25 Νοεμβρίου 1994, μεταξύ της Κοινότητας και της ΕΤΕπ, όπως τροποποιήθηκε από τη συμπληρωματική συμφωνία αριθ. 1 της 17ης/23ης Σεπτεμβρίου 1996 και από τη συμπληρωματική συμφωνία αριθ. 2 της 26ης Απριλίου/8ης Μαΐου 2002. Το ένα τρίτο των κεφαλαίων του Ταμείου πρέπει να επενδύεται σε βραχυπρόθεσμες επενδύσεις (έως και ενός έτους). Οι επενδύσεις αυτές περιλαμβάνουν τίτλους κυμαινόμενου επιτοκίου, ανεξάρτητα από τη διάρκειά τους, καθώς και τίτλους σταθερού επιτοκίου με ανώτατη εναπομένουσα διάρκεια ενός έτους, ανεξάρτητα από την αρχική διάρκειά τους. Αυτό συμβαίνει λόγω του ότι οι τίτλοι σταθερού επιτοκίου εξοφλούνται στη λήξη τους στο 100% της ονομαστικής τους αξίας, ενώ οι τίτλοι κυμαινόμενου επιτοκίου μπορούν να πωληθούν ανά πάσα στιγμή σε τιμή που πλησιάζει το 100%, ανεξάρτητα από την εναπομένουσα διάρκειά τους. Για να διατηρηθεί η ισορροπία μεταξύ των διαφόρων μέσων που εξασφαλίζουν την απαιτούμενη ρευστότητα, ένα ελάχιστο ποσοστό 18% (που αντιστοιχεί στο διπλάσιο του επιπέδου των πόρων του Ταμείου) τοποθετείται σε μέσα χρηματαγοράς, ιδίως σε τραπεζικές καταθέσεις.

Στα τέλη του 2007, η στοχευόμενη διάρθρωση του χαρτοφυλακίου όπως βελτιώθηκε το 2005, ήτοι με ισομερή κατανομή των επενδύσεων σε τίτλους διάρκειας μεταξύ 2 και 10 ετών, σχεδόν επιτεύχθηκε.

Το 2007, η συνολική απόδοση του χαρτοφυλακίου ήταν 3,099%.

Η απόδοση του χαρτοφυλακίου ήταν ελαφρά κατώτερη του ποσοστού αναφοράς (για λεπτομέρειες βλ. παράρτημα, παράγραφος 1.5. «απόδοση»). Στα τέλη του 2007, η απόδοση ήταν κατώτερη της τιμής αναφοράς κατά 16,5 μονάδες βάσης. Αυτό οφείλεται στον αντίκτυπο της λεγόμενης «κρίσης των ενυπόθηκων δανείων υψηλού κινδύνου» που προκάλεσε μεγάλη αστάθεια στην αγορά και, πράγμα πολύ σημαντικότερο, μεγάλη διεύρυνση των πιστωτικών περιθωρίων που επηρέασε αρνητικά την απόδοση του χαρτοφυλακίου του Ταμείου Εγγύησης έναντι της τιμής αναφοράς. Η απόδοση του Ταμείου παρουσίασε ιδιαίτερη πτώση τον Ιούλιο και τον Νοέμβριο του 2007, όταν οι επενδύσεις στις αγορές ομολόγων της ανατολικής Ευρώπης και σε καλυμμένα ομόλογα μη περιλαμβανόμενα στον δείκτη αναφοράς επλήγησαν από την κρίση των ενυπόθηκων δανείων υψηλού κινδύνου. Τον Δεκέμβριο του 2007 μια αύξηση της απόδοσης πάνω από την τιμή αναφοράς είχε ως αποτέλεσμα την μερική διόρθωση της κατώτερης απόδοσης.

Ο κατάλογος των τραπεζών που είναι εξουσιοδοτημένες να δέχονται τις καταθέσεις καταρτίζεται κατόπιν κοινής συμφωνίας μεταξύ της Επιτροπής και της ΕΤΕπ. Ο αρχικός κατάλογος αναθεωρείται σε τακτική βάση υπό το φως των τελευταίων μεταβολών στην πιστοληπτική διαβάθμιση των τραπεζών. Διαθέτουν όλες πιστοληπτική διαβάθμιση από την Moody's τουλάχιστον Α1 για τις μακροπρόθεσμες επενδύσεις και Ρ1 για τις βραχυπρόθεσμες, ή ισοδύναμη διαβάθμιση από την Standard & Poor’s ή την Fitch. Οι τοποθετήσεις που πραγματοποιούνται σε αυτές διέπονται από κανόνες που αποσκοπούν στην εξασφάλιση ανταγωνιστικής απόδοσης και αποφυγής της συγκέντρωσης των κινδύνων.

Το 2007, τα έσοδα από τόκους σε μετρητά ή ισοδύναμα μετρητών των τρεχούμενων λογαριασμών του Ταμείου Εγγύησης και από επενδύσεις σε τίτλους ανήλθαν συνολικά σε 53.711.135,24 EUR που κατανέμονται ως εξής:

- Καταθέσεις και τρεχούμενοι λογαριασμοί : 10.018.308,25 ΕUR· το ποσό αυτό αντιπροσωπεύει την κατάσταση στις 31 Δεκεμβρίου 2007, περιλαμβανομένων των τόκων από τραπεζικές καταθέσεις (10.614.035,07 EUR) και της μεταβολής στους δεδουλευμένους τόκους το 2006 (647.466,15 EUR). Οι τρεχούμενοι λογαριασμοί ανήλθαν σε 51.739,33 EUR που περιλαμβάνουν τους τόκους που καταλογίστηκαν στους τρεχούμενους λογαριασμούς.

- Χαρτοφυλάκιο τίτλων: 40.792.525,60 EUR· το ποσό αυτό περιελάμβανε στις 31 Δεκεμβρίου 2007 τόκους από τίτλους ύψους 44.712.208,37 EUR και 2.960.531,24 EUR από μεταβολές δεδουλευμένων τόκων. Οι τόκοι από τίτλους προέρχονται από επενδύσεις σε τίτλους που πραγματοποιήθηκαν σύμφωνα με τις επενδυτικές αρχές της συμφωνίας με την οποία ανατέθηκε στην ΕΤΕπ η διαχείριση των ρευστών διαθεσίμων του Ταμείου. Ωστόσο, από το ποσό αυτό πρέπει να αφαιρεθούν 959.151,53 EUR που αντιπροσωπεύουν τη διαφορά μεταξύ της τιμής εισόδου στο χαρτοφυλάκιο και της αξίας εξόφλησης· η διαφορά αυτή κατανέμεται pro rata temporis στην εναπομένουσα διάρκεια των κατεχόμενων τίτλων (αντιστοιχεί στη χρονική κατανομή των διαφορών υπέρ ή υπό το άρτιο στην κατάσταση αποτελεσμάτων χρήσης).

Οι τόκοι αυτοί περιλαμβάνονται στα αποτελέσματα του οικονομικού έτους.

3.4. Ποσά που ανακτήθηκαν από υπερήμερους οφειλέτες

Δεν πραγματοποιήθηκε καμία ανάκτηση το 2007. Απομένει να ανακτηθεί από το Ταμείο ποσό 1.448.433,44 USD λόγω οφειλόμενων τόκων υπερημερίας.

4. Υποχρεώσεις του Ταμείου

4.1. Πληρωμές για αθέτηση υποχρεώσεων

Το Ταμείο δεν παρενέβη για πληρωμές λόγω αθέτησης υποχρεώσεων το 2007.

4.2. Αμοιβή της ΕΤΕπ

Η δεύτερη συμπληρωματική συμφωνία που υπογράφηκε στις 26 Απριλίου και στις 8 Μαΐου 2002, προβλέπει ότι η αμοιβή της Τράπεζας προσδιορίζεται με την εφαρμογή σε κάθε διαδοχικό τμήμα των διαθέσιμων του Ταμείου της φθίνουσας ετήσιας προμήθειας που αντιστοιχεί σε κάθε ένα από αυτά. Η αμοιβή υπολογίζεται με βάση τα μέσα διαθέσιμα του Ταμείου.

Η αμοιβή της Τράπεζας για το 2007 ορίστηκε σε 678.951,39 EUR και εγγράφηκε στην κατάσταση αποτελεσμάτων χρήσης και στους μεταβατικούς λογαριασμούς (παθητικού) του ισολογισμού. Η αμοιβή καταβλήθηκε στην ΕΤΕπ τον Φεβρουάριο του 2008.

[1] SEC(2007)

[2] Το ποσό των 125.750.000,00 EUR επανακαταβλήθηκε στον γενικό προϋπολογισμό της Ευρωπαϊκής Ένωσης στις 31 Ιανουαρίου 2008, όπως προβλέπεται στην τρίτη παράγραφο του άρθρου 2 του τροποποιημένου κανονισμού.

[3] Ο τροποποιημένος κανονισμός ορίζει ότι οι πράξεις υπέρ προσχωρουσών χωρών που καλύπτονται από το Ταμείο Εγγύησης θα εξακολουθήσουν να καλύπτονται από κοινοτική εγγύηση μετά την ημερομηνία προσχώρησης. Ωστόσο, από την ημερομηνία αυτή, παύουν να θεωρούνται εξωτερικές πράξεις της Κοινότητας και καλύπτονται απευθείας από τον γενικό προϋπολογισμό της Ευρωπαϊκής Ένωσης και όχι πλέον από το Ταμείο Εγγύησης.

[4] ΕΕ C139 της 14.06.2006, σ. 1.